## Zápisnica č.2/2019 zo zasadnutia VV SZVM dňa 27.02.2019

***Prítomní:Vladimír Slaný, Marián Jung, Marian Majerčík, Andrea Polková, Juraj Kubíček, Ingrid Bošková, Peter Bartoš, Mario Lámy, Rasťo Čulík***

***Ospravedlnení: Michal Jankovič, Jaro Baláž st.***

***Hostia:***

1. Predseda informoval VV SZVM, že finančné transakcie v roku 2019 a na začiatku roku 2019 sú uvedené na transparentnom účte. V období od 01.02.2019 boli realizované platby ktoré sú zverejnené na transparentnom účte. Z pridelenej novej dotácie bola uskutočnená len úhrada za členské v UIM

Termín : úloha stála r.2019 Zodpovedný: preds.+hosp.

1. Predseda SZVM ďalej uviedol, že na druhom účte na začiatku roku 2019 sú zaznamenávané platby za členské v SZVM od jednotlivých klubov.

Termín : úloha r.2019 Zodpo.: predseda a podpredseda

1. Na  účte založenom pre TOP Team v danom období roku 2019 nie sú zaznamenané žiadne pohyby.
2. Predseda SZVM informoval VV, že k termínu 07.01.2019 kedy bola podpísaná zmluva o „Poskytnutí príspevku uznanému športu na rok 2019“. Na rok 2019 nám bola pridelená finančná čiastka 27 054.-eur.Z uvedenej čiastky nám Min.školstva zaslalo už 6 764.-eur.

Termín : r. 2019 Zodp.: predseda SZVM

1. Predseda SZVM informoval VV, že Min.školstva uzavrelo tender na projekty v oblasti športu. Predseda spoločne s M.Jungom tieto žiadosti zaslali a v priebehu mesiaca marec budeme vedieť výsledok o pridelení finančných prostriedkov.

Termín : feb.-marec 2019 Zodp.: Slaný, M.Jung

.

6.VV SZVM podľa Min.školstva a ich požiadaviek k 15.02.2019 odovzdal v elektronickej a aj písomnej forme vyučtovanie dotácie za rok 2018. V súčasnej dobe sa dopracováva daňové priznanie.

Termín : 15.03.2019 Zodp.:Slaný,Kubiček

7.VV SZVM spracoval a následne odovzdal zmluvu o pridelení finančnej dotácie pre TOP TEAM. Na rok 2019 sa do top teamu dostal M.Jung a Jaro Baláž.

8. VV SZVM bol požiadaný o odsúhlasenie termínu rýchlostných pretekov zo strany M.Bazinského klub Kormorán Komárno. VV SZVM odsúhlasilo termín podľa žiadosti a to **17.-18.8.2019**. Pre klub AŠK Inter Bratislava ostáva termín **6.-7.7.2019**. Ďalšie kolo rýchlostných pretekov je ešte otvorené a je pred jednané s klubom VO MO Komárno

11. VV SZVM prejednal termín vyhodnotenia vodáckej sezóny a ten bude **29.03.2019 v priestoroch reštaurácie Vetvár Pod.Biskupice o 18.00 hod**. Lístky v cene 12.-eur si môžete objednať u A.Polková a Ingrid Bošková.

12. VV SZVM prejednal a schválil pre rok 2019 kandidátov do „siene slávy“. Do súčasnej doby máme v sieni slávy 4 osobnosti. VV SZVM odsúhlasil, že do siene slávy sa budú zaradovať každý rok dve osobnosti a to jeden zo sekcie nerýchlostný a jedna osobnosť rýchlostní pretekári. Na rok 2019 boli schválený Jozef Žoldoš a Ľudovít Malán.

Termín: 29.3.2019 Zodpovedný: VV SZVM

13. VV SZVM prejednal a odsúhlasil termín konania konferencie SZVM a stanovil ho na sobotu **13.04.2019 v lodenici AŠK Inter Bratislava o 9.30 hod**.. Za týmto účelom upozorňujeme kluby, aby do termínu konania konferencie uhradili členské príspevky, ako aj licencie pretekárov.

Termín: 13.04.2019 Zodpovedný: VV SZVM